प्याज के दाम गिरने से किसान निराश, मंडी बंद की  
किसानों के आंदोलन की वजह से प्याज़ न खरीदी जा रही है और न ही बेची जा रही है। किसान एक किलो प्याज़ पर 15 रुपये देने की मांग कर रहे हैं।
प्याज़ के गिरते दामों से परेशान किसानों ने पुणे की गुलतेकड़ी मार्केट यार्ड की मंडी में काम करना बंद कर दिया है। प्याज़ के निर्यात पर लगी पाबंदी हटाने की मांग को लेकर यह आंदोलन शुरू किया गया है। किसानों के इस आंदोलन की वजह से प्याज़ न खरीदी जा रही है और न ही बेची जा रही है। किसान एक किलो प्याज़ पर 15 रुपये देने की मांग कर रहे हैं। इधर, राज्य के मुख्यमंत्री पृथ्वीराज चव्हाण ने कहा है कि उन्होंने केंद्र सरकार से प्याज के निर्यात पर लगी रोक हटाने का आग्रह किया है।